Wicked: For Good

**Wicked: For Good** on vuonna 2025 ensi-iltansa saanut musiikkifantasiaelokuva, jonka on ohjannut Jon M. Chu. Elokuva on jatko-osa vuoden 2024 elokuvalle *[[Wicked (elokuva)|Wicked]]*, joka kattoi samannimisen musikaalin elokuvasovituksen ensimmäisen osan. Elokuva ja musikaali pohjautuu vuoden 1995  ja puolestaan L. Frank Baumin *[[Ihmemaa Oz (kirja)|Ihmemaa Oz]]* -romaaneihin. Elokuvan pääosissa nähdään Cynthia Erivo, Ariana Grande, Michelle Yeoh, Jeff Goldblum, Jonathan Bailey, Ethan Slater, Marissa Bode, Bowen Yang, Bronwyn James ja Peter Dinklage.

Tarinan tapahtumat sijoittuvat Ozin maahan. Elokuvan juoni kattaa musikaalin toisen näytöksen tapahtumat, joissa Elphaban ja Galindan ystävyys joutuu koetukselle heidän omaksuessaan uudet roolinsa Lännen ilkeänä noitana ja Hyvänä haltiattarena Glindana. Lisäksi tarina käsittelee heidän tekojensa seurauksia, jotka muuttavat koko Ozin maailman ikiajoiksi.

*Wicked: For Good* sai ensi-iltansa Yhdysvalloissa ja Suomessa 21. marraskuuta 2025.

## Juoni
Elphaban (Cynthia Erivo) ja Glindan (Ariana Grande) ystävyys on murtunut, ja heidän erimielisyytensä repivät Ozin kohtalon kahtia: karkotettuna metsissä piileskelevä ja Velhon juonittelut paljastamaan pyrkivä Elphaba puolustaa vaiennettuja eläimiä, kun taas Smaragdikaupungin palatsissa loistava Glinda ylläpitää Velhon valtaa ja kansan toivoa Madame Morriblen ohjauksessa.

Glindan yritys sovittaa heidät epäonnistuu, syventäen kuilua ja käynnistäen tapahtumaketjun, joka muuttaa Boqin ja prinssi Fiyeron elämän, vaarantaa Elphaban siskon Nessarosen ja tuo kansasilaisen tytön keskelle Ozin valtataistelua. Kun raivostunut kansa nousee Ilkeää noitaa vastaan, Glinda ja Elphaba joutuvat yhdistämään voimansa vielä viimeisen kerran.

## Näyttelijät

Suomenkielisessä versiossa esiintyvät myös Carla Rindell, Etta Kämppi, Henkka Streng, Iina Salin, Jenni Lambert, Markus Niemi, Peter Pihlström, Saana Norra, Sanni Lehto, Sari Ann Stolt, Sasu Moilanen, Vuokko Hovatta, Aamo Terinkoski, Aino Koivunen, Emma Koskinen, Freja Nieminen, Sebastian Sopyllo, Juho Karppinen, Julius Nuora, Markus Degerman, Mikko Renfors, Liisa Ahonen ja Pinja Hanski.

Suomenkielisen version kuorossa laulavat Heljä Heikkinen, Nina Tapio, Katja Aakkula, Pekka Kuorikoski, Aleksi Aromaa ja Joel Bonsdorff.

Suomenkielisen jälkiäänityksen ohjasi Magnus Axberg ja suomensi Marko Hartama.

## Tuotanto
### Kuvaukset
*Wicked: For Good* kuvattiin samaan aikaan ensimmäisen osan kanssa, ja ne alkoivat 9. joulukuuta 2022. Kuvaukset olivat lähes valmiit heinäkuussa 2023 ennen kuin tuotanto keskeytettiin Hollywoodin näyttelijöiden lakon vuoksi. Kuvaukset jatkuivat 24. tammikuuta 2024 ja päättyivät 26. tammikuuta.

### Musiikki
Elokuvamusiikin julkaisevat Republic Records ja Verve Records. John Powell säveltää elokuvan taustamusiikin, jatkaen tehtävää edellisestä elokuvasta. Elokuvaa varten sävelletään kaksi uutta kappaletta tarinankerronnan tueksi. Toinen on yhteistyössä Erivon kanssa luotu Elphaban laulu ja toinen, nimeltä "Girl in the Bubble", on Glindalle.

;Elokuvan musiikkinumerot

* Every Day More Wicked" – Ozin kansalaiset
* "Thank Goodness/I Couldn't Be Happier" – Glinda, Morrible, Fiyero ja Ozin kansalaiset
* "No Place Like Home" - Elphaba
* "The Wicked Witch of the East" – Nessarose, Elphaba ja Boq
* "Wonderful" – Velho ja Elphaba
* "I'm Not That Girl" (kertaus) – Glinda
* "As Long As You're Mine" – Elphaba ja Fiyero
* "No Good Deed" – Elphaba
* "March of the Witch Hunters" – Boq ja Ozin kansalaiset
* "The Girl in the Bubble" - Glinda
* "For Good" – Elphaba ja Glinda
* "Finale: For Good" (kertaus) – Glinda, Elphaba ja Ozin kansalaiset

## Lähteet

## Aiheesta muualla
* Virallinen sivusto 
*